钦定古今图书集成/方舆汇编/边裔典/第049卷 > 隋
## 钦定古今图书集成/方舆汇编/边裔典/第049卷 > 隋

### 文帝开皇四年党项羌有千馀归化

按《隋书文帝本纪》，不载。　按《党项传》，“党项羌者，三苗
之后，其中有宕昌白狼，皆自称狝猴种。东接临洮西
平，西拒叶护，南北数千里，处山谷间，每姓别为部落，
大者五千馀骑，小者千馀骑，织犛牛尾及羖䍽毛以
为屋，服裘褐披毡以为上饰。俗尚武力，无法令，各为
生业。有战阵则相屯聚，无徭赋不相往来。牧养犛牛
羊”猪以供食，不知稼穑。俗淫秽蒸报，于诸夷中最为
甚。无文字，但候草木以记岁时。三年一聚会，杀牛羊
以祭天。人“年八十以上死者，以为令终，亲戚不哭。少
而死者，则云夭枉，共悲哭之。有琵琶横吹，击缶为节。”
魏周之际，数来扰边。高祖为丞相时，中原多故，因此
大为寇掠。蒋公、梁睿既平王谦，请因还师以讨之，高
祖不许。开皇四年有千馀家归化。

开皇五年，党项羌拓拔宁丛等内附。

按《隋书文帝本纪》不载。　按《党项本传》，“五年，拓拔宁
丛等各率众诣旭州内附，授大将军，其部下各有差。”
开皇十六年，党项羌内附。

按《隋书文帝本纪》不载。　按《党项本传》：十六年，复寇
会州，诏发陇西兵以讨之，大破其众。又相率请降，愿
为臣妾，遣子弟入朝谢罪。高祖谓之曰：“还语尔父兄，
人生须有定居，养老抚幼，而乃乍还乍走，不羞乡里
邪？”自是朝贡不绝。

开皇十七年春二月，“史万岁击西宁羌”，平之。

按：《隋书文帝本纪》云云。

### 炀帝大业五年夏四月党项羌来贡方物

按：《隋书炀帝本纪》云云。